ऑब्सेस्ड गाने पर किया डांस, खुशी से झूम उठे फैंस
विक्की कौशल इन दिनों अपनी फिल्म 'जरा हटके जरा बचके' के प्रमोशन में व्यस्त हैं। फिल्म आज सिनेमाघरों में रिलीज हो गई है। इसी बीच हाल ही में विक्की- सारा दिल्ली में फिल्म का प्रमोशन करने पहुंचे, इस दौरान विक्की ने पंजाबी गाने 'ऑब्सेस्ड' पर
विक्की कौशल इन दिनों अपनी फिल्म 'जरा हटके जरा बचके' के प्रमोशन में व्यस्त हैं। फिल्म आज सिनेमाघरों में रिलीज हो गई है। इसी बीच हाल ही में विक्की- सारा दिल्ली में फिल्म का प्रमोशन करने पहुंचे, इस दौरान विक्की ने पंजाबी गाने 'ऑब्सेस्ड' पर डांस किया। इवेंट से जुड़ा एक वीडियो सोशल मीडिया पर सामने आया है।
दिल्ली वालों ने की डांस की गुजारिश
बता दें, विक्की ने 'ऑब्सेस्ड' गाने पर कुछ दिन पहले डांस किया था, जिसके बाद से उनका ये वीडियो सोशल मीडिया पर छाया हुआ है। अब जहां भी विक्की जाते हैं लोग उनसे 'ऑब्सेस्ड' गाने पर डांस करने की डिमांड करते हैं।
इस इवेंट में भी वही हुआ, दिल्ली के फैंस ने उनसे इस पंजाबी गाने पर डांस करने को कहा। वीडियो में विक्की स्टेज पर अपने बेहतरीन डांस मूव्स दिखा रहे हैं, वहीं सारा भी उन्हें चीयर करती हुई नजर आईं।
फैंस हुए खुश 
विक्की को अपनी फरमाइश पूरी करते देख फैन्स काफी खुश थे। वीडियो पर एक यूजर ने कमेंट करते हुए लिखा, 'हमने तो लाइव देखा भाई मजा आ गया'। दूसरे यूजर ने लिखा,'वाह का मूव्स हैं'।
फैमिली ड्रामा है विक्की-सारा की फिल्म 
'जरा हटके जरा बचके' एक फैमिली ड्रामा फिल्म है। इस फिल्म का निर्देशन लक्ष्मण उतेकर ने किया है। बता दें, ये पहली बार है जब विक्की- सारा बड़े पर्दे पर साथ नजर आएंगे। दोनों पति-पत्नी के रोल में हैं।
